text: Børn indtog musikhus
  18 april 2012 kl. 16.22
  450 børn fra Esbjerg Kulturskole og Fanø Musikskoles Musikalske Forskole indtog onsdag Musikhuset i Esbjerg ved den årlige musikalske forskoledag.
  Historien fortælles af elever fra Kulturskolens teaterafdeling og musik-børn fra De Seje Blæsere ledet af Sanne Juhl og Eva Bjørn, og sangene og dansene i forestillingen bliver ledsaget af et lille orkester bestående af Thomas Bryla, klaver, Torben Iversen, saxofon, Niels Kvist, bas og Kristian Gadegaard Pedersen, trommer.
  Esbjerg Kulturskoles musikalske forskole er et tilbud for børn i børnehave til 2. klasse på udvalgte skoler om at deltage i elementær musikundervisning. 
  I forskolen oplever børnene musikkens grundelementer gennem sang, spil og bevægelse. 
  De færdigheder børnene lærer i Forskolen giver et godt grundlag for senere at kunne spille et af de mange instrumenter, der tilbydes i Kulturskolens musikafdeling.
  